text: Folk vil se Team Esbjerg på tv
  19 august 2010 kl. 10.19
  Da Team Esbjergs kvinders kampe i sidste sæson rullede over skærmen, fulgte ikke mindre end 1 mio. seere med fra sofaen.
  Det er interessant at se Esbjergs håndboldkvinder i aktion. 
  Det må være konklusionen, efter at syv tv-transmiterede kampe med Team Esbjerg som det ene hold på banen sidste sæson trak hele 1 mio. seere i alt på TV 2 og TV 2 Sport.
  Det er da også en glad direktør, der er overbevist om, at klubben rider videre på succesbølgen:
  - Vi kan eller vil ikke få armene ned ? hverken på eller uden for banen, siger direktør Dina Reffstrup, der ikke er i tvivl om, at den store interesse kan være med til at fastholde klubbens sponsorer.
  
  Se håndbold i hallen
  Men selvom det ser godt ud med de høje seertal, vil Dina Reffstrup stadig gerne se publikum til holdets hjemmekampe.
  - Publikums opbakning i Stadionhallen er livsvigtig. Ikke alene for hjemmeholdets spillere, men faktisk også for tv, der ønsker så megen god live-stemning som overhovedet muligt.
  Team Esbjerg starter sæsonen d. 7. september ude mod SK Aarhus og har første hjemmekamp mod Viborg HK d. 11. september.
  